《葡萄图》
明代·张宁

紫苏步幛流苏短，露淡风清秋未满。舞凤翎翻翠解苞，蟠龙骨瘦殊垂颔。

青葱苜蓿锦石榴，枝交蔓引弥山丘。骅骝不至仙槎远，空有卉物遗中洲。

君不思凉州一斗犹轻换，西行千骑归无半。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。